Besoek nasionale parke gratis | Maroela Media
Besoek nasionale parke gratis
Die Augrabies-nasionale park in die Noord-Kaap. Foto: SANParke
Dit is dié week nasionale parkeweek en dagbesoekers kan gratis toegang tot die land se nasionale parke kry.
Edna Molewa, minister van omgewingsake, het die 10de Suid-Afrikaanse parkeweek in samewerking met FNB en Total bekend gestel. Fundisile Mketeni, uitvoerende hoof van SANParke, het tydens die bekendstelling in die Marakele Nasionale Park in Limpopo gesê die inisiatief is daarop gemik om ŉ kultuur van trots by alle Suid-Afrikaners te ontwikkel.
“Die week bied ook die geleentheid om al die nasionale parke ten toon te stel as belangrike en bekostigbare plaaslike vakansiebestemmings wat ’n unieke en interessante ervaring bied vir gesinne en individue van alle agtergronde, kulture, leefstyle en gemeenskappe om te geniet,” het Mketeni gesê.
Hy het skole aangemoedig om ook die nasionale parke te besoek. “Die gewone daaglikse kwotas by die hekke sal steeds in die week geld en voorkeur sal gegee word aan die besoekers wat eerste daar is.”
Bietjie laat om dit nou-eers te weet.
Sal liewer weg bly wanneer daar busse vol kinders is. Dankie vir die waarskuwing!
Ja want daars niks meer te sien nie alles is uitgeskiet/ gepoach..
Baie oulik om ons die oggend wat dit begin te se
Louie du Plessis · 3 jaar gelede
Hoe lank is ‘n week? Moes Sondag, 20 September, R250 toegangsgeld vir 5 persone by Weskus Nasionale Park betaal.